सेंटपॉल स्कूल में प्रार्थना सभा का आयोजन
पाली|सेंटपॉल स्कूलस्थित चर्च में गुरुवार को भगवान यशु के जन्म दिवस पर प्रार्थना सभा का आयोजन किया गया। स्कूल प्रवक्ता किशोर तिवारी ने बताया कि प्रार्थना के प्रारंभ में चर्च के पेरिस प्रीस्ट फादर जोसफ केजे के सानिध्य में ख्रिस्त समुदाय के सदस्यों ने कैंडल जुलूस निकाला। साथ ही गिरजाघर में ओ-ओ प्यारी रात, खुशी की रात, नमन-नमन बालक यशु, यशु जन्मा है खुशियां मनाओ, आया है वो आया है मुक्ति का दाता आया है नामक कई केरल गीतों का गायन किया गया। इस मौके पर दिप्ती, रोस मेरी, जूली, टेरेसिया, थामस, जेम्स, पायस, सत्यप्रकाश, वर्गीस, नरेश शेखावत मनीष बुंदेला मौजूद थे। तिवारी ने बताया कि स्कूल में शनिवार दोपहर 2 बजे से शाम 5 बजे तक ग्रामीणों के लिए खेलकूद सांस्कृतिक प्रतियोगिताओं का आयोजन भी किया जाएगा।
पाली. सेंटपॉलस्कूल स्थित चर्च में प्रार्थना सभा का आयोजन।
hin_Deva hin_Deva bho_Deva